Házi mini felmérés családoknak az emoji-használatról

Ennek a kvíznek a célja, hogy elgondolkodjunk azon, hogy miként használjuk az emojikat. Itt nincsenek jó és rossz válaszok, még akkor sem, ha a család egyes tagjai eltérő eredményeket írnak be. A válaszokat nem muszáj leírni, akár szóban is összefoglalhatjátok, illetve nyugodtan hívjátok segítségül a telefonotokat, ha azon szeretnétek megmutatni egy emojit.

1. Melyek a kedvenc emojijaid? Rajzold le, illeszd be vagy mutasd meg őket!

Akár ellenőrizheted is, hiszen a billentyűzeted emoji-tára megmutatja a legutóbb használt ikonokat.

1. Milyen emojit vagy emojikat küldenél az alábbi szövegek mellé? Többet is írhatsz vagy mutathatsz, de ha úgy érzed, nem küldenél emojit, azt is jelöld.
	* Elképesztően meleg volt a buszon, meg lehetett gyulladni.
	* Vettem a boltban barackot és kekszet.
	* Nagyon jól néz ki ez a kaja, 10/10.
	* Bocsánat, nem akartalak megbántani.
	* Kérlek, segíts nekem a viráglocsolásban, amíg nem vagyok otthon!
	* Olyan aranyos ez a kiscica, nem bírom.
	* Te vagy a legjobb!
	* Nagyon kíváncsi vagyok, mondd már, mi az?
	* Elcipeltem a visszaváltható palackokat, de zárva volt a bolt, mert vasárnap van…Vihettem vissza az egészet. Csak gratulálni tudok magamnak.
	* Tényleg ezt mondta neked a haverod? Ez nagyon nem oké, menekülj.
	* Nagyon aranyos vagy, köszönöm!
	* *+ Egyéb saját példák…*
2. Írd le röviden, számodra mit jelent, ha ezeket az emojikat küldi valaki. Ha tudod és szeretnéd, akár egy példával is illusztrálhatod a képek jelentését!
* 👏
* 💪
* 💀
* 🤡
* 😈
* 🤯
* 🤗
* 🙂
* 🙃
* 🐐
* 🌿
* ✨
* 🍊
* 🔥
* 💜
* 🖤
* 💔
* 💯
1. Van olyan ikon, amit te vagy a barátaid ruháztatok fel jelentéssel? Esetleg megosztanád, hogy hogyan, mire használjátok ezt a jelet?
2. Vajon mit jelentenek az alábbi képcsoportok?
	* Mondd már, 🎃 🥝 🥘!
	* - Hogy vagy?
	- Kösz, +🥘
	* Vegyél a piacon egy 🐍🥒t!
	* Hoztál 🌞 👓t?
3. Hogy értékeled a fenti mondatokat, amikben emojikat is találtok? Vicces, kreatív, kínos, semleges? Használnád ezeket ilyen formában?